Ministru kabineta noteikumu projekta

**„Ēku būvnoteikumi”**

sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 2013. gada 9. jūlijā pieņemtā Būvniecības likuma 5. panta pirmās daļas 2. punkts un 5. panta otrās daļas 1. punkts  |
| 2. | Pašreizējā situācija un problēmas | 2014. gada 1. oktobrī stājas spēkā 2013.gada 9.jūlijā pieņemtais Būvniecības likums. Ievērojot minēto, spēku zaudēs Ministru kabineta 1997. gada 1. aprīļa noteikumos Nr. 112 „Vispārīgie būvnoteikumi” noteiktais regulējums, kas attiecas uz ēku projektēšanu, būvprojekta izstrādi, būvdarbu veikšanu, ēkas nojaukšanu, kā arī minēto būvniecības procesa norises kārtību, un Ministru kabineta 2004. gada 13. aprīļa noteikumos Nr. 299 „Noteikumi par būvju pieņemšanu ekspluatācijā” noteiktais regulējums, kādā pieņem ēkas ekspluatācijā. Tāpat spēku zaudēs īpašā būvniecība kārtība, kas attiecas uz valsts aizsardzības ēkām – Ministru kabineta 2003. gada 22. aprīļa noteikumi Nr.190 „Valsts aizsardzības būvju būvniecības kārtība”.Būvniecības likuma 5. panta pirmās daļas 2. punktā un otrās daļas 1. punktā ir deleģējums Ministru kabinetam izdot speciālos būvnoteikumus ēkām. Ministra kabineta noteikumiem ir jābūt pieņemtiem līdz Būvniecības likuma spēkā stāšanas brīdim. |
| 3. | Saistītie politikas ietekmes novērtējumi un pētījumi | Politikas ietekmes novērtējumi vai pētījumi nav veikti. |
| 4. | Tiesiskā regulējuma mērķis un būtība | Tiesiskā regulējuma mērķis ir atvieglot būvniecības dalībniekiem būvprojektēšanu, būvdarbus un būvdarbu nodošanu, izveidojot vienu normatīvo aktu, kurā būtu noteikta visa attiecināmā būvniecības procesa kārtība ēkām. Papildus tam tiesiskā regulējuma mērķis ir būvniecības procesa kontroles stiprināšana, nosakot papildus prasības būvniecības dalībniekiem attiecība uz ēku būvniecību un nodošanu ekspluatācijā.Ministru kabineta noteikumu projekts „Ēku būvnoteikumi” (turpmāk – noteikumu projekts) **izpilda Būvniecības likumā** 5. panta pirmās daļas 2. punktā un otrās daļas 1.punktā noteikto deleģējumu.Noteikumu projekta 1. punkts nosaka:1. būvniecības procesa kārtību, būvniecības procesā iesaistītās institūcijas un atbildīgos būvspeciālistus;2. būvniecības procesam nepieciešamos dokumentus un to saturu,3. būvatļaujā, apliecinājuma kartē un paskaidrojuma rakstā iekļaujamos nosacījumus,4. gadījumus, kad nepieciešama sabiedrības informēšana par būvniecības ieceri, un šādas informēšanas kārtību;5. atkāpju saskaņošanas kārtību,6. būvprojekta ekspertīzes apjomu,7. par būvniecības procesa kontroli un tiesiskumu atbildīgo institūciju,8. būves konservācijas kārtību,9. būves novietojuma uzmērījumu veikšanas kārtību un kārtību, kādā būve pieņemama ekspluatācijā,10. būvdarbu garantijas termiņus pēc būves pieņemšanas ekspluatācijā.Noteikumu projektā noteiktais regulējums attiecas uz visa veida ēkām (noteikumu projekta 2. punkts), izņemot gadījumu, ja ēka ir pakārtota inženierbūvei (šāds regulējums noteikts saistītajā Ministru kabineta noteikumu projektā „Vispārīgie būvnoteikumi” (turpmāk – vispārīgie būvnoteikumi)). Termins „ēka” lietots vispārpieņemtajā nozīmē atbilstoši Latviešu literārās valodas vārdnīcas skaidrojumam, kā arī atbilstoši Būvju klasifikācijā sniegtajam skaidrojumam.Par noteikumu projektā noteiktās ēku būvniecības kārtības ievērošanu un būvniecības procesa kontroli atbildīga ir būvvalde savā administratīvajā teritorijā (noteikumu projekta 3. punkts), bet Būvniecības likuma 6.1 panta pirmās daļas 1. punktā minētajos gadījumos par būvdarbu kontroli un pieņemšanu ekspluatācijā - Būvniecības valsts kontroles birojs (turpmāk – birojs).Būvniecības ieceres dokumentus par plānoto būvniecību iesniedz tajā būvvaldē, kura atbild par šo administratīvo teritoriju. Ja būvniecība plānota vairāku pašvaldību administratīvajās teritorijās, būvniecības ieceres dokumentus iesniedz visās būvvaldēs, kur plānota būvniecība (noteikumu projekta 5.punkts), un būvniecības process noris katrā atsevišķi, t.i., izsniedzot būvatļauju un pieņemot ekspluatācijā, vai tās pašvaldības būvvaldē, kurai deleģēta atsevišķu uzdevumu izpilde būvniecības procesā.Atbilstoši vispārīgajiem būvnoteikumiem ēku būvniecību var ierosināt nekustamā īpašuma īpašnieks, valdītājs vai lietotājs.Ņemot vērā vispārīgajos būvnoteikumos noteiktās trīs būvju grupas, noteikumu projektā būvniecības procesa kārtība ir noteikta katrai ēkas grupai un attiecīgam būvniecības veidam (noteikumu projekta 6. punkts). Pirmās grupas ēkām būvniecības process ir vienkāršāks nekā trešās grupas ēkām.Būvniecības ieceres dokumenti nav nepieciešami pirmās grupas ēkas vienkāršotai atjaunošanai (izņemot publiskās ēkas), kā arī ēkā vai telpu grupā realizējot interjera projektu, kas neskar trešās personas un nesošās konstrukcijas (noteikumu projekta 7.punkts). Interjera jēdziens „arhitektoniski un mākslinieciski izveidota celtnes iekšējā telpa” lietots vispārpieņemtā nozīmē atbilstoši Latviešu literārās valodas vārdnīcā lietotajam. Tāpat dokumenti nav nepieciešami logu nomaiņai vai lodžiju aizstiklošanai, ja tiek ievērotas noteikumos noteiktās prasības.Būvniecības ieceres dokumentus izstrādā būvprojekta izstrādātājs, izņemot atsevišķus gadījumus, kad būvniecības ierosinātājs pats var izstrādāt nepieciešamos dokumentus, piemērām, pirmās grupas dzīvojamās ēkas, vai tās palīgēkas jaunu būvniecību, novietošanu, atjaunošanu, pārbūvi, nojaukšanu. Būvniecības ierosinātājs apliecina, ka būvniecības ieceres dokumenti atbilst būvniecību reglamentējošajiem normatīvajiem aktiem un vietējās pašvaldības teritorijas plānojumam (noteikumu projekta 11. un 12.punkts).Būvniecības ierosinātājs, izstrādājot plānoto būvniecības iecerei, var pieprasīt un saņemt nepieciešamos valsts, pašvaldību un inženiertīklu īpašnieku tehniskos vai īpašos noteikumus (noteikumu projekta 19. punkts).*Pirmās grupas ēkas būvniecības procesa kārtība*Pirmās grupas ēkas *jaunas* *būvniecības, novietošanas, atjaunošanas, restaurācijai,* ja ēka nav kultūras piemineklis, *pārbūves* gadījumā, ja būvniecības apjoms nepārsniedz vispārīgajos būvnoteikumos 1. pielikumā noteiktos pirmās grupas apjoma rādītājus, vai *atjaunošana* skar ēkas fasādi būvvaldē iesniedz paskaidrojuma rakstu (noteikuma projekta 1. pielikums) un grafiskos dokumentus, kas atspoguļo plānoto būvniecību (noteikuma projekta 22. un 23.punkts).Bet pirmās grupas ēkas *nojaukšanas* gadījumā, būvvaldē iesniedz paskaidrojuma rakstu ēkas nojaukšanai (noteikumu projekta 2. pielikums) un situācijas plānu vizuāli uztveramā mērogā uz zemes gabala robežu plāna, kas uzskatāmi parāda nojaucamo ēku, kā arī ēkām, kas vecākas par 40 gadiem, fotofiksāciju (noteikumu projekta 25.punkts).Būvvalde 7 dienu laikā izskata būvniecības ieceres dokumentāciju un pieņem lēmumu par ieceres akceptu un veic atzīmi paskaidrojuma rakstā (noteikumu projekta 46. un 48.punkts).Pēc būvvaldes atzīmes veikšanas paskaidrojuma rakstā, būvniecības ierosinātājam jāsniedz informācija par būvdarbu veicēju. Būvniecības ieceres realizācijas termiņš ir divi gadi, kas skaitāms no lēmuma par būvniecības ieceres akceptu pieņemšanas brīža (noteikumu projekta 49.punkts).Pēc būvdarbu pabeigšanas būvniecības ierosinātājs pasūta ēkas kadastrālo uzmērīšanu (tikai ēkām virs 25 m2) un izpildmērījumu par ēkas novietni un ārējiem tīkliem un attiecīgos dokumentus iesniedz būvvaldei (noteikumu projekta 157.punkts), bet nojaukšanas gadījumā – informējot par to būvvaldi (noteikumu projekta 201.punkts).Būvvalde 5 darba dienu laikā veic objekta apsekošanu (izņēmums ir atjaunošanas vai pārbūves gadījums, kad var veikt, bet tas neattiecas uz publiskām ēkām) un pārliecinās, ka būvdarbi veikti atbilstoši akceptētajai iecerei un par to veic atzīmi paskaidrojuma rakstā (noteikuma projekts 159.punkts), nojaukšanas gadījumā – izdod izziņu par ēkas neesību (noteikuma projekta 202. punkts, 16. pielikums), bet, ja būvvalde konstatē pārkāpumus, tā izdod lēmumu. Pēc lēmuma izpildes pasūtītājs atkārtoti vēršas būvvaldē. Ja pārkāpumi novērsti, būvvalde veic attiecīgu atzīmi paskaidrojuma rakstā vai nojaukšanas gadījumā – izdod izziņu par ēkas neesību (noteikuma projekta 161., 162., 203. un 204. punkts).Paskaidrojuma rakstā norāda minimālo būvdarbu garantijas termiņu (2 gadi), kurā būvniecības ierosinātājs var prasīt, lai būvdarbu veicējs par saviem līdzekļiem novērš būvdarbu defektus, kas atklājušies pēc ēkas vai tās daļas nodošanas (noteikumu projekta 158.punkts).Pēc būvvaldes atzīmes veikšanas paskaidrojuma rakstā būvniecības ierosinātājs ir tiesīgs uzsākt ēkas ekspluatāciju (noteikumu projekta 160.punkts).Būvniecības ieceres dokumenti nav nepieciešami pirmās grupas ēkas atjaunošanai, nemainot nolietojošos ēkas nesošos elementus vai konstrukcijas, neskarot ēkas fasādi un koplietošanas inženiertīklus, veicot funkcionālus vai tehniskus uzlabojumus, izņemot publiskās ēkas (noteikumu projekta 7.punkts).*Otrās un trešās grupas ēkas būvniecības procesa kārtība*Otrās un trešās grupas ēkas būvniecības process ir līdzīgs. Noteikumu projektā otrās grupas ēkām ir noteikti atsevišķi izņēmumi, piemērām, vienu vai divu dzīvokļu dzīvojamām ēkām, palīgēkām (noteikumu projekta 28., 55., 59., 71., 107., 120., 167. un 168. punkts).Otrās vai trešās grupas ēkas *jaunas būvniecības, novietošanas, atjaunošanas, pārbūves, restaurācijas un nojaukšanas gadījumā* būvvaldē iesniedz būvniecības iesniegumu (noteikumu projekta 4.pielikums) un būvprojektu minimālā sastāvā atbilstoši noteikumos noteiktajam (noteikumu projekta 28., 29., 30., 31. un 33. punkts). Būvprojekts minimālā sastāvā jāizstrādā uz derīga topogrāfiskā plāna un ieceres brīdī tam jābūt aktuālam. Saskaņā ar Ministru kabineta 2012.gada 24.aprīļa noteikumu Nr.281 „Augstas detalizācijas topogrāfiskās informācijas un tās centrālās datubāzes noteikumi” 81.punktu topogrāfiskā plāna derīguma termiņš ir viens gads, skaitot no tā reģistrācijas datuma vietējās pašvaldības datubāzē, ja vietējā pašvaldība nav noteikusi garāku termiņu, bet ne ilgāku par diviem gadiem. Ņemot vērā, ka iepriekš minētie noteikumi nenodrošina topogrāfiskā plāna nepārtrauktu aktualitātes apliecināšanu, pēc būvniecības ieceres akcepta, izstrādājot būvprojektu, būvatļaujas projektēšanas nosacījumu izpildes laikā netiek izvirzīta prasība nodrošināt topogrāfiskā plāna aktualitāti (derīgumu).Noteikumu projektā noteikts, ka jāsaņem trešo personu saskaņojums, ja ieceri plānots realizēt, piemēram, tuvāk kaimiņa zemes gabala robežai (ēkai). Kā izņēmums noteikts otrās grupas ēkas nojaukšanai, ja tā nav pieslēgta inženiertīkliem vai tā ir atslēgta, piemērām, šķūnītis bez elektrības pieslēguma (atslēguma), var nojaukt būvvaldē iesniedzot kā pirmās grupas ēkas nojaukšanas gadījumā (noteikumu projekta 32.punkts).Būvvalde 30 dienu laikā izskata būvniecības ieceres dokumentāciju un pieņem lēmumu par ieceres akceptu un izdot būvatļauju (noteikumu projekta 46. un 47. punkts, 8. pielikums). Būvvalde būvatļaujā norāda projektēšanas nosacījumus, piemēram, prasības būvprojekta sastāvam, tā detalizācijai, tehnisko vai īpašo noteikumu saņemšanu no valsts vai pašvaldību institūcijām, inženiertīklu īpašniekiem vai valdītājiem, vides pieejamības prasības un citas prasības atbilstoši teritorijas plānojumam, būvdarbu uzsākšanas nosacījumus, kas ietver dokumentu kopumu, kas jāiesniedz būvvaldē pirms būvdarbu uzsākšanas, un termiņus būvatļaujas nosacījumu izpildei (noteikumu projekta 54.punkts). Būvatļaujas projektēšanas nosacījumu izpildes termiņi ir noteikti vispārīgajos būvnoteikumos attiecīgi otrai grupai – 2 gadi, un trešajai grupai – 4 gadi, kura laikā ir jāizstrādā būvprojekts, jāskaņo un jāiesniedz būvvaldei izvērtēšanai. Savukārt būvatļaujas būvdarbu uzsākšanas nosacījumu izpildes termiņš ir 2 gadi no būvvaldes atzīmes veikšanas būvatļaujā par projektēšanas nosacījumu izpildi (noteikumu projekta 56. punkts). Būvatļaujas nosacījumu izpildes termiņi nav pagarināmi, līdz ar to, ja pasūtītājs nav noteiktā laikā izstrādājis būvprojektu un to iesniedzis būvvaldei izvērtēšanai vai nav iesniedzis nepieciešamos dokumentus būvdarbu uzsākšanai, būvniecības iecere ir jāiesniedz no jauna.Par saņemto būvatļauju, pasūtītājs informē sabiedrību jaunas ēkas būvniecības vai novietošanas, kā arī pārbūves gadījumā ar atsevišķiem izņēmumiem, piemērām, par viena vai divu dzīvokļa dzīvojamu ēku vai tās palīgēku var neinformēt, ja tā atrodas ārpus Baltijas jūras un Rīgas jūras līča krasta kāpu aizsargjoslas, kultūrvēsturiskā pieminekļa teritorijas vai aizsardzības zonas, vai īpaši aizsargājamās dabas teritorijas, un izvieto būvtāfeles zemes gabalā pilsētās un ciemos pret publisku vietu, bet ārpus – pret autoceļu (noteikumu projekta 59. un 61. punktu).Noteiktie informēšanas gadījumi ir analizēti no tā nozīmīguma, kas vairāk ietekmē sabiedrības vai skart trešo personu intereses un kā maznozīmīgi gadījumi, kad nav lietderīgi informēt blakus esošo zemes gabalu īpašniekus ir ēkas atjaunošana, restaurācija vai nojaukšana.Šim regulējumam ir informatīvs raksturs, kas nozīmē, ka pašvaldībai nav pienākums kontrolēt šo pasākumu izpildi, bet pamatota iesnieguma par būvatļaujas apstrīdēšanu saņemšanas gadījumā, pašvaldība varēs izvērtēt veiktos informēšanas pasākumus. Attiecīgā pienākuma nepildīšana pati par sevi nevar būt par pamatu būvatļaujas apstrīdēšanai, jo pasākumiem ir informatīvs raksturs, taču gadījumos, kad persona ir nokavējusi administratīvā akta apstrīdēšanas termiņu, pienākuma neizpilde var būt viens no apstākļiem, ko pašvaldība vērtē, lemjot par termiņa atjaunošanu.Saņemot būvatļauju, pasūtītājs organizē nosacījumu izpildi, pieprasot nepieciešamos tehniskos vai īpašos noteikumos no attiecīgajām institūcijām, ja tie nav saņemti izstrādājot būvniecības ieceri, un nodrošinot būvprojekta izstrādi tādā apjomā, kā tas noteikts šajos noteikumos attiecīgās grupas ēkai un būvniecības veidam un nepieciešams būvniecības ieceres realizācijai. (noteikumu projekta 62. un 64. punkts).Būvprojekta sastāvs noteiks atkarībā no ēkas sabiedriskā nozīmīguma, trešās grupas būvprojekta sastāvam nosakot kā obligātu būvprojekta ekspertīzi un ugunsdrošības pasākumu pārskata izstrādi (noteikumu projekta 71. un 72. punkts), publisko tiesību juridiskās personas finansējuma esamības (noteikumu projekta 74. punkts), ēkas lietošanas veida (noteikumu projekta 73. punkts) un būvdarbu veida, piemēram, nojaukšanas būvprojekta sastāvs atšķiras no jaunas ēkas būvniecībai nepieciešamā būvprojekta sastāva (noteikumu projekta 73. punkts). Būvprojektu, saskaņojot ar būvvaldi un nesamazinot būvei izvirzītās būtiskās prasības, var izstrādāt arī pēc citu valstu būvnormatīviem (noteikumu projekta 65. un 66. punkts).Būvprojekta ēkas stāvu un jumta stāvu plāni ir jāizstrādā detalizētāk ēkas visām telpu grupām ar publisku funkciju un viena vai divu dzīvokļu dzīvojamām ēkām, ja tajās ir telpas ar atšķirīgu izmantošanu atbilstoši būvju klasifikācijai. Pārējos gadījumos var nebūt telpu grupas iekšējais plānojums un konkrēto telpu nosaukumi.Būvprojektu ir tiesīgs izstrādāt būvspeciālists attiecīgajā būvprojektēšanas jomā, bet noteikumu projektā ir paredzēts izņēmums, kad būvprojektu var izstrādāt viens būvspeciālists attiecīgajā būvprojektēšanas jomā (nepiesaistot citus būvspeciālistus), ja tiek būvēta vai nojaukta pirmās grupas ēka, otrās grupas viena dzīvokļu dzīvojamo ēka vai palīgēka, kā arī lauku saimniecību nedzīvojamās ēkas, kas nav augstāka par diviem stāviem un kuras apbūves laukums nav lielāks par 400 m2 un būvtilpums – par 2000 m3, kuras (noteikumu projekta 68.punkts).Pirms būvprojekta iesniegšanas būvvaldē ir veicama trešās grupas ēkas būvprojekta noteiktu daļu ekspertīze (noteikumu projekta 83. punkts), ekspertīzes atzinumu pievieno būvprojektam (noteikumu projekta 85. punkts).Būvvalde izvērtē izstrādāto būvprojektu atbilstoši būvatļaujā ietvertajiem projektēšanas nosacījumiem un attiecīgajiem normatīvajiem aktiem. Ja izpildīti visi projektēšanas nosacījumi, būvvalde 15 darba dienu laikā veic atzīmi būvatļaujā par nosacījumu izpildi (noteikumu projekta 89.punkts).Iesniedzot būvvaldē būvdarbu uzsākšanai nepieciešamos dokumentus, būvvalde 5 darba dienu laikā veic atzīmi būvatļaujā par nosacījumu izpildi un būvatļaujā norāda pasūtītāja pieprasīto būvdarbu veikšanas ilgumu, kas atbilst būvdarbu veicēja civiltiesiskās atbildības apdrošināšanas termiņam, maksimālo būvdarbu veikšanas laiku atbilstoši vispārīgajos būvnoteikumos noteiktajam, līdz kuram iespējams pagarināt būvatļauju (būvdarbu veikšanu), un termiņu, līdz kuram ēka būtu nododama ekspluatācijā (noteikumu projekta 93.punkts). Būvvalde var pagarināt būvdarbu veikšanas termiņu līdz maksimālajam būvdarbu veikšanas termiņam, to nevērtējot, bet pēc maksimālā būvdarbu veikšanas termiņa var pagarināt, ja tiek izpildīti nosacījumi, piemēram, veikts atkārtots ietekmes uz vidi novērtējums (ja tāds bija veikts iepriekš) un nav mainījušies faktiskie vai tiesiskie apstākļi (ja bija jāveic vides novērtējums) vai nav konstatēta patvaļīga būvniecība un joprojām izpildās būvdarbu uzsākšanas nosacījumi (noteikumu projekta 94., 95., 96. un 97. punkts).Būvdarbi (noteikumu projekta 7.1.-7.5. apakšnodaļa) veicami tā, lai nodrošinātu būvdarbu veikšanas kvalitāti, būvdarbu veicēju saskaņotu rīcību, sabiedrības drošību un vides aizsardzību. Pasūtītājs ir atbildīgs par darba aizsardzības koordinatora nozīmēšanu būvdarbu veikšanas laikā, ja būvdarbus veic vairāki būvdarbu veicēji. Šī prasība izriet no 1992. gada 24. jūnija Eiropas Parlamenta un Eiropas Padomes Direktīva 92/57/EEK par darba drošības un veselības aizsardzības minimālo prasību īstenošanu pagaidu vai pārvietojamos būvlaukumos. Darba drošības un veselības aizsardzības lietu koordinatoram jābūt visā būvniecības procesa laikā.Būvdarbus, neradot sabiedrības drošības vai vides apdraudējumu, var pārtraukt pasūtītājs vai iestāde (noteikumu projekta 7.6. apakšnodaļa), nepieciešamības gadījumā izstrādājot ēkas konservācijas darbu veikšanas projektu un veicot ēkas konservāciju. Lai nepieļautu, ka sabiedrību vai vidi var apdraudēt būvobjekts (nepabeigta ēka), kas nav konservēts, noteiks, ka pašvaldība ir tiesīga konservācijas darbus veikt pasūtītāja vietā, kurš sedz saistītos izdevumus šajā sakarā.Kā izņēmums no vispārīgās kartības paredzēts, ka gadījumā, ja pašvaldību ir pieņēmusi jaunajā Būvniecības likumā noteikto lēmumu par būves savešanu kārtībā, nosakot, ka tā ir konservēja, tad, neatkarīgi no būves grupas, pasūtītajam ir jāiesniedz paskaidrojuma raksts ēkas konservācijai (noteikuma projekta 44. punkts; 7. pielikums). Savukārt paskaidrojuma raksta ēkas konservācijai derīguma termiņš ir nosakāms pašvaldības lēmumā par ēkas konservāciju (noteikumu projekta 45. punkts). Paskaidrojuma rakstam ēkas konservācijai pasūtītājam jāpievieno dokumentu kopums, kas apliecina, ka attiecīgo būvdarbu rezultātā tiks sasniegts konservācijas mērķis (noteikumu projekta 44. punkts). Tāpat pasūtītājam ir jānorāda būvdarbu veicējs un jānodod izpildītie konservācijas būvdarbi būvvalde (8.7. apakšnodaļa).Ēku pieņem ekspluatācijā, ja tā ir uzbūvēta atbilstoši būvatļaujā ietvertajiem nosacījumiem. Pirms ēkas pieņemšanas ekspluatācijā veic izpildmērījumu par ēkas novietni un tai izbūvētiem ārējiem tīkliem un ēkas kadastrālo uzmērīšanu, kā arī 14 dienu laikā saņem atzinumus no institūcijām, kas izdeva tehniskos vai īpašos noteikumus (noteikumu projekta 163. un 165. punkts). Trešās grupas ēkām papildus ir jāsaņem Valsts ugunsdzēsības un glābšanas dienesta un Veselības inspekcijas atzinumi (noteikumu projekta 166. punkts). Ēku ekspluatācijā pieņem būvvalde - būvinspektors un arhitekts, ja nepieciešams papildus var pieaicināt vēl citu būvvaldes amatpersonu, un to veic ne ilgāk kā 14 dienu laikā no visu nepieciešamo dokumentu iesniegšanas būvvaldē (noteikumu projekta 170. un 171. punkts). Būvvaldes uzdevums ir novērtēt ēkas vai tās daļas gatavību ekspluatācijai, pamatojoties uz būvvaldē iesniegtajiem dokumentiem, kā arī atbilstību normatīvajiem aktiem būvniecības jomā un būvprojektam (noteikumu projekta 173. punkts). Būvvalde sastāda aktu par ēkas pieņemšanu ekspluatācijā (noteikumu projekta 175. punkts, 15. pielikums). Pieņemšanas aktā norāda būvdarbu garantijas termiņu, kas nav mazāks par 3 gadiem otrās grupas ēkām un 5 gadiem trešās grupas ēkām (noteikumu projekta 176.punkts).Lai nodrošinātu ekspluatācijas laikā publiskas ēkas atbilstību ēkas būtiskajām prasībām saskaņā ar Būvniecības likuma 9. panta otro daļu, ekspluatācijā pieņemtās otrās vai trešās grupas publiskas ēkas īpašniekam ir pienākums veikt ēkas tehnisko apsekošanu ne retāk kā reizi 10 gados. Ja tehniskās apsekošanas laikā konstatē redzamus ēkas bojājumus, kas var mazināt ēkas stiprību vai noturību, īpašnieks veic nepieciešamos pasākumus to novēršanai. (noteikumu projekta 191.punkts) Šāds pienākums veicinās ēku uzturēšanu labā tehniskā stāvoklī, kā arī tiks savlaicīgi plānoti un veikti nepieciešamie remontdarbi vai būvdarbi, lai novērstu ēkas bīstamību tās lietotājiem un sabiedrībi. Publiskas ēkas tehnisko apsekošanu būs jāveic arī tām publiskajām ēkām, kuras pieņemtas pirms 2014. gada 1. oktobra, kā arī vecākām par 10 gadiem tas būs jāveic ne vēlāk kā līdz 2019. gada 30. septembrim (noteikumu projekts 226.punkts).Saskaņā ar Būvniecības likuma 6.1 panta pirmās daļas 1. punktā noteikto, Būvniecības valsts kontroles birojs nodrošina būvdarbu valsts kontroli, veicot šādu būvju būvdarbu kontroli un pieņemšanu ekspluatācijā:a) tādu jaunu publisku ēku būvniecību un pārbūvi, kurās paredzēts vienlaikus uzturēties vairāk nekā 100 cilvēkiem,b) būves, kuru paredzētajai būvniecībai atbilstoši likuma „Par ietekmes uz vidi novērtēšanu” 4. panta pirmās daļas 1. punktam piemērota ietekmes uz vidi novērtējuma procedūra,c) jaunas būves vai esošu būvju pārbūves, kuru ieceres iesniedzējs ir pašvaldība, ja publisku būvdarbu līguma līgumcena ir 1,5 miljoni *euro* vai lielāka;Šādu ēku pieņemšanu veiks Būvniecības valsts kontroles birojs tādā pašā kārtībā kā to veic būvvalde.Ēkas nojaukšanas gadījumā šos darbus pieņem būvvalde. Būvvaldes uzdevums ir novērtēt ēkas nojaukšanas un teritorijas sakārtošanas darbus, pamatojoties uz būvvaldē iesniegtajiem dokumentiem, kā arī atbilstību normatīvajiem aktiem būvniecības jomā un būvprojektam. Būvvalde izsniedz izziņu par ēkas neesību (noteikumu projekta 8.6.apakšnodaļa).*Lietošanas veida maiņa bez pārbūves*Regulējums paredz, ka jebkuras būves grupas ēkas vai telpu grupas lietošanas veida maiņa bez pārbūves gadījumā, būvniecības ierosinātājs būvvaldē iesniedz paskaidrojuma rakstu ēkas vai telpu grupas lietošanas veida maiņai bez pārbūves (noteikumu projekta 3. pielikums), skaidrojošu aprakstu un grafiskos dokumentus (noteikumu projekta 34.punkts).Būvvalde 7 dienu laikā izskata būvniecības ieceres dokumentāciju un pieņem lēmumu par ieceres akceptu un veic atzīmi paskaidrojuma rakstā (noteikumu projekta 46., 48. un 51. punkts). Ja ēkas vai telpu grupas lietošanas veida maiņa bez pārbūves ietekmē kādu no ēkas būtiskajām prasībām atbilstoši Būvniecības likuma 9. panta otrajai daļai vai neatbilst teritorijas plānojumam, būvvalde atsaka akceptēt lietošanas veida maiņu bez pārbūves (noteikumu projekta 52.punkts).Lietošanas veida maiņas bez pārbūves gadījumā būvvalde var veikt objekta apsekošanu, lai pārliecinātos ēkas vai telpu grupas ekspluatācijas atbilstību akceptētajam lietošanas veidam. Savukārt, ja ēkās vai telpu grupā, kurā ir paredzēta saimnieciskā darbība, kurai cita iestāde, kas nav būvvalde, tā darbībai izdot atļaujas, licences vai cita veida dokumentu, reģistrē attiecīgajā reģistrā vai informācijas sistēmā, tās atbilstību un ekspluatāciju attiecīgajam ēkas vai telpu grupas lietošanas veidam pārbauda attiecīgā iestāde. Respektīvi, ja ēkā plānots sniegt ārstniecības pakalpojumus, tad, lai uzsāktu šāda veida saimniecisko darbību, ir jāreģistrējas ārstniecības iestāžu reģistrā. Reģistra iestādei būtu jāpārliecinās, ka ēkai vai telpu grupai ir atbilstošs lietošanas veids, piemēram, Nekustamā īpašuma valsts kadastra informācijas sistēmā reģistrēts ēkai vai telpu grupai lietošanas veids „ārstniecības vai veselības aprūpes iestāžu ēka vai telpu grupa” -1264. Tādejādi, ja iestāde konstatē, ka konkrētajai saimnieciskajai darbībai paredzētajās telpās Nekustamā īpašuma valsts kadastra informācijas sistēmā nav reģistrēts atbilstošs lietošanas veids, iestādē neatļauj uzsākt saimniecisko darbību un par to ziņo būvvaldei. (noteikumu projekta 9.nodaļa.) Ievērojot Būvniecības likuma 21.panta septītās daļas 4.punktu, ja būvvalde konstatē, ka attiecīgā ēkas vai telpu grupa tiek ekspluatēta neatbilstoši projektētajam lietošanas veidam, tā var pieņemt lēmumu aizliegt šīs ēkas vai telpas ekspluatāciju un uzdot atjaunot iepriekšējo stāvokli.*Vienkāršota atjaunošana un vienkāršota fasādes atjaunošana*Regulējums paredz, ka jebkuras būves grupas ēkai var veikt vienkāršoto atjaunošanu - ēkas vai telpu grupas atjaunošana, neskarot nesošās būvkonstrukcijas, ēkas fasādi un koplietošanas inženiertīklus, vai vienkāršoto fasādes atjaunošanu - ēkas fasādes apdares atjaunošana un visu logu nomaiņa, fasādes un jumta siltināšana, jumta ieseguma nomaiņa, lodžiju aizstiklošana (noteikumu projekta 2.4. apakšnodaļa, 1. pielikums, 5. pielikums, 6. pielikums).Noteikumu projektā ir paredzēti izņēmumi, kuros gadījumos nav nepieciešama apliecinājuma karte vai ēkas fasādes apliecinājuma karte, piemēram, atsevišķu logu nomaiņai. Noteiktas papildu prasības, ja ēka ir valsts aizsargājamais kultūras piemineklis, vai ēka atrodas tā teritorijā (noteikumu projekta 37. un 38. punkts).Tāpat ir noteikta atvieglota kārtība, kādā veidā var veikt otrās vai trešās grupas dzīvojamās ēkas lodžijas aizstiklošana (noteikumu projekta 42. punkts).Noteikta būvspeciālistu atbildība par izstrādāto būvniecības ieceri, ko ar savu parakstu apliecina apliecinājuma kartē. Atbildība paredzēta tādā apjomā, ka, izstrādājot būvniecības ieceres dokumentus, šie risinājumi neietekmēs ēkas vai tās daļas konstrukciju noturību, koplietošanas inženiertīklu netraucētu funkcionēšanu, atbilstību paredzētajai lietošanas veidam un neskar trešo personu tiesības vai ja gadījumā – skar, ir savlaicīgi saņemti šo trešo personu saskaņojumi (noteikumu projekta 43. punkts).Noteikumu projekta noslēgumu jautājumos noteikts, ka noteikumi stājas spēkā vienlaikus ar jauno Būvniecības likumu – 2014. gada 1. oktobri. Tāpat, ievērojot jaunā Būvniecības likuma pārejas noteikumu 10. punktu, noteikts, ka Būvniecības valsts kontroles biroja kompetencē esošās ēkas būvdarbu kontroli un pieņemšanu ekspluatācijā uzsāk ar 2015. gada 1. jūliju, līdz tam to veic būvvalde. |
| 5. | Projekta izstrādē iesaistītās institūcijas | Notikušas konsultācijas ar būvniecību nevalstiskajām organizācijām, atsevišķām pašvaldībām un Rīgas pilsētas būvvaldi. |
| 6. | Iemesli, kādēļ netika nodrošināta sabiedrības līdzdalība | Organizāciju izteiktie viedokļi pārsvarā bija savstarpēji pretēji. |
| 7. | Cita informācija | Noteikumi stājas spēkā vienlaikus ar Saeimas 2013. gada 9. jūlijā pieņemto Būvniecības likumu.Ņemot vērā, ka, izstrādājot būvniecības dokumentus, ir svarīga topogrāfiskā plānā ietvertās informācijas aktualitāte, kā arī projektēšana ne vienmēr var veikt topogrāfiskā plāna derīguma termiņa laikā, lai mazinātu būvniecības ierosinātājam (pasūtītājam) administratīvo slogu un izmaksas projektēšanas laikā, Ministru kabineta 2012. gada 24. aprīļa noteikumos Nr. 281 „Augstas detalizācijas topogrāfiskās informācijas un tās centrālās datubāzes noteikumi” grozījumu izstrādes laikā, būtu jāvērtē iespēja pašvaldībām ļaut apliecināt topogrāfiskā plāna iekļautās informācijas aktualitāti gadījumā, kad topogrāfiskajam plānam ir beidzies derīguma termiņš (viens gads vai divi gadi) un būvniecību plānotajā vietā situācija apvidū nav mainījusies. Tādejādi projektēšanas laikā tiktu samazināts to gadījumu skaits un būvniecības izmaksas, kad vairakkārt ir jāpasūta mērniekam jauns topogrāfiskais plāns, neskatoties uz to, ka konkrētajā būvniecības vietā situācija apvidū nav mainījusies. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Jebkura persona, kura ierosinās būvniecību.Pašvaldību iestādes, kuras ir iesaistītas būvniecības procesā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Blakus esošo nekustamo īpašumu īpašniekus, kurus skars plānotā būvniecība, kā arī personas ar invaliditāti saistībā ar vides pieejamības prasībām. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Jaunais regulējums paredz samazināt administratīvās procedūras Jaunais process paredz būvvaldei pieņemt vienu lēmumu – izsniegt būvatļauju, līdzšinējo 3 lēmumu vietā (plānošanas un arhitektūras izdevuma izsniegšana, būvprojekta akcepts, būvatļaujas izdošana), līdz būvniecības ierosinātājam ir tiesības uzsākt būvdarbus. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekts izsludināts 2013. gada 19. decembra Valsts sekretāra sanāksmē. Noteikumu projekts sabiedrībai publiski pieejams Ministru kabineta tīmekļa vietnē, kā arī noteikumu projekta saskaņošanas laikā pieejamas aktuālākās redakcijas Ekonomikas ministrijas mājās lapā. Rīkotajās noteikumu projekta starpministriju sanāksmēs piedalījās nozares nevalstiskās organizācijas. |
| 2. | Sabiedrības līdzdalība projekta izstrādē | Sanāksmēs piedalījās Latvijas Būvinspektoru un būvuzraugu asociācija, Latvijas Būvnieku asociācija, Latvijas Būvinženieru savienība, Latvijas Arhitektu savienība. |
| 3. | Sabiedrības līdzdalības rezultāti | Nevalstisko organizāciju izteiktie viedokļi izskatīti sanāksmēs un par tiem, kuriem varēja vienoties visas pārstāvētās puses ir iekļautas noteikumu projektā, piemēram, precizējumi par būvprojekta sastāvu trešās grupas ēkām, darba organizēšanas projekta sastāvu. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Pašvaldību būvvaldes, Būvniecības valsts kontroles birojs, Valsts ugunsdzēsības un glābšanas dienests, Veselības inspekcija, Valsts kultūras pieminekļu aizsardzības inspekcija, Valsts vides dienests un reģionālās vides pārvaldes |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Nav nepieciešams veidot jaunas institūcijas. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekta izpildei nav nepieciešams likvidēt esošās institūcijas. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekta izpildes rezultātā nav plānots reorganizēt vai apvienot jau esošās institūcijas. |
|  6. |  Cita informācija | Nav. |

Anotācijas III, IV, un V sadaļa – projekts šīs jomas neskar.

Iesniedzējs:

Ekonomikas ministrs V. Dombrovskis

Vīza:

valsts sekretārs      M. Lazdovskis

25.08.2014.

3859

E.Avota, 67013262

Evija.Avota@em.gov.lv